open-index/open-wikipedia-markdown huggingface dataset:
Olav Akselsen

**Olav Akselsen** (1965–2021) var en norsk politiker (Ap), statsråd og sjøfartsdirektør.

## Bakgrunn og virke
Han var innvalgt på Stortinget fra Hordaland fra 1989 til 2009 og var olje- og energiminister 2000-2001. Som oljeminister var han ansvarlig for børsnoteringen av det tidligere helstatlige selskapet Statoil i 2001. Han var sjøfartsdirektør fra 2010 til 2021. Han meldte i mai 2021 at han ville gå av som sjøfartsdirektør på grunn av sykdom.

Akselsen hadde mellomfag i geografi fra 1988 og to års yrkeserfaring som tømrer ved Sunnhordland Bygg fra 1986 til 1987.

## Regjering
* 17. mars 2000&ndash;19. oktober 2001: statsråd i Olje- og energidepartementet

## Stortingskomiteer
* 2005&ndash;2009 leder i Utenrikskomitéen.
* 2005&ndash;2009 leder i Den utvidede utenrikskomitéen.
* 2001&ndash;2005 leder i Næringskomitéen.
* 2001&ndash;2005 varamedlem i Den utvidede utenrikskomitéen.
* 1997&ndash;2001 leder i Energi- og miljøkomitéen fra 22. februar 2000.
* 1997&ndash;2001 medlem i Energi- og miljøkomitéen.
* 1997&ndash;2001 medlem i Valgkomitéen.
* 1993&ndash;1997 sekretær for Justiskomitéen.
* 1993&ndash;1997 medlem i Den utvidede utenrikskomitéen fra 16. desember 1996.
* 1993&ndash;1997 varamedlem i Den utvidede utenrikskomitéen.
* 1989&ndash;1993 leder i Justiskomitéen fra 22. april 1993.
* 1989&ndash;1993 medlem i Justiskomitéen.
* 1989&ndash;1993 varamedlem i Den utvidede utenrikskomitéen.
* 1989&ndash;1993 medlem i Fullmaktskomitéen.

## Referanser




## Eksterne lenker
* 
*
Jujuy

**Jujuy** er en provins nordvest i Argentina som grenser til Chile og Bolivia samt til naboprovinsen Salta. Jujuy har en befolkning på  (2010) og dekker et areal på  km². Hovedstaden er San Salvador de Jujuy, ofte forkortet til *Jujuy*.


File:Cerro de los siete colores.jpg|
File:Pucará de Tilcara 01.JPG|
File:Camino a Villa Nougues (Tucumán).jpg|
File:Jujuy-Capital-P3110030.JPG|


## Referanser


## Eksterne lenker
*
Vladislav II Jagello av Polen

**Vladislav II Jagello** (polsk *Władysław II Jagiełło*, litauisk *Jogaila*, (født ca. 1351/1362, død 1. juli 1434) var storfyrste av Litauen og konge av Polen. 

Han regjerte i Litauen fra 1377, først sammen med sin onkel Kęstutis. I 1386 konverterte han til kristendommen, ektet elleveårige dronning Hedvig, og ble kronet til polsk konge under navnet Władysław Jagiełło. Hans styre i Polen varte i 48 år og la grunnlaget for den århundrelange polsk-litauiske unionen. Han var også stamfar for det jagellonske dynasti som regjerte i begge statene frem til 1572 og ble et av de mest innflytelsesrike dynastiene i middelalderens Europa. 

Jagiełło var den siste hedenske leder av Litauen. Som konge av Polen gikk han inn for en nær allianse med Litauen mot Den tyske orden. De alliertes seier i slaget ved Tannenberg i 1410, etterfulgt av den første freden i Toruń, sikret de polske og litauiske grensene og markerte den polsk-litauiske alliansen som europeisk stormakt. Vladislav II Jagello utvidet de polsk-litauiske grensene, og hans regjeringstid er blitt sett på som begynnelsen til den polske gullalderen.

Hans egentlige navn var *Jogaila* (*Jagiełło*) og hans dåpsnavn var *Wladislaus* (polsk *Władysław*, men også *Vladislaus*, *Ladislaus*, *Ladislas* og *Vladislav* er registrert).

## Referanser
La Pampa

**La Pampa** er en argentinsk provins lokalisert omtrent midt i landet. Naboprovinser er San Luis, Córdoba, Buenos Aires, Río Negro, Neuquén og Mendoza. La Pampa har en befolkning på 318&nbsp;951 (2010) og dekker et areal på  km². Hovedstaden heter Santa Rosa. Provinsen har et middelhavsklima, med nedbørrike områder i nordøst. I denne delen dyrkes korn, soyabønner og solsikker. De åpne gresslettene i provinsen, pampasen, brukes til kvegdrift.

## Historie
La Pampa var et «territorie» fra 1886 og til 1951. I 1952 ble territoriet La Pampa omdøpt til Eva Perón, samtidig som det ble gjort om til provins. I 1955 fikk den på nytt navnet La Pampa.

## Referanser


## Eksterne lenker
*
Gillingham (Kent)

**Gillingham** er en by i den enhetlig myndighet Medway i det seremonielle grevskapet Kent i England. Den er en av Medwaybyene, sammen med Chatham og Rochester. I byen omfattes også bosetningene Brompton, Hempstead, Wigmore, Parkwood, Rainham, Rainham Mark and Twydall. Ved folketellingen i 2011 hadde byen en befolkning på 104 157 innbyggere.

Opphavet til navnet Gillingham er avledet fra angelsaksisk, første ledd Gilling er *Gylla* (personnavn) + *ingas* (familie) + *ham* (landsby, gård), hvilket gir betydningen «Gyllas families bosted eller gård». Navnet er dokumentert tilbake til 900-tallet.

## Historie

Da normannerne invaderte i 1066 var Gillingham en liten landsby. Vilhelm Erobreren gav den til sin halvbror Odo av Bayeux, som bygde sognekirken viet til evangelisten Markus og reiste et palass for erkebiskopen av Canterbury.

I middelalderen var bydelen Grange tilknyttet Cinque Ports, og byen var i flere århundrer et viktig sted for britisk sjøfart. Chatham Dockyard ligger for det meste i Gillingham og ikke i Chatham. Den ble grunnlagt av dronning Elisabeth I, og ble flyttet til sitt nåværende sted i 1622.

I 1667 seilte en nederlandsk flåte opp elven Medway, og menn fra båtene gikk i land ved Queenborough på Sheppey. De beleiret festningen ved Sheerness og gikk inn i Gillingham under det som er kjent som raidet ved Medway. Nederlenderne ble etter hvert drevet ut, men hendelsen hadde da allerede sterkt ydmyket den britiske flåten.

Da syvårskrigen brøt ut i 1756 beordret regjeringen straks at marineverftet skulle befestes, og innen 1758 var *Chatham Lines* konstruert. Forsvarslinjen var drøyt halvannen kilometer lang, og strakk seg over halvøya som verftet ligger på fra Chatham Reach til Gillingham Reach. Batteriene vendte innover mot land for å stanse et angrep fra den siden; fra sjøsiden var det allerede nok kanoner på skipene og på landbatterier til å forsvare verftet.

I 1778 brøt det ut krig med Frankrike igjen, og forsvarsanlegget ble forsterket. Flere fort ble konstruert, både i Gillingham og Rochester. På 1800-tallet ble det anlagt enda flere festninger. Som en følge av denne langvarige byggeaktivteten måtte man skaffe hjem til arbeiderne, og byen New Bromton sprang opp. Den hadde i 1851 omkring 9000 innbyggere, mens Gillingham fortsatt var en liten landsby. Etterhvert ble den gamle landsbyen innlemmet i New Brompton, og hele stedet fikk navnet Gillingham.

I 1919 ble et monument til minne om de falne i den første verdenskrig reist ved forsvarslinjen. Den hvite obelisken er synlig på lang avstand. Enda et monument ble reist etter i 1945, til minne om de falne i andre verdenskrig.

Marineverftet var den viktigste arbeidsgiveren, og da marinebasen ble nedlagt i 1984 førte dette til høy arbeidsledighet i Gillingham. Store deler av verftsområdet er nå et verdensarvsted.

## Referanser


## Eksterne lenker
* 
* Arkivbilder
* St Mark's Church, New Brompton, inkluderer også notater om veksten til New Brompton
* Riverside Country Park, New Rainham
* Historien til Rainham og Gillingham
La Rioja (provins)

**La Rioja** er en provins vest i Argentina. Naboprovinser er Catamarca, Córdoba, San Luis og San Juan. La Rioja har en befolkning på  (2010) og dekker et areal på  km². Hovedstaden ligger i La Rioja. Tidligere president Carlos Saul Menem kom fra provinsen.

## Referanser


## Eksterne lenker
*
Handverker

**Handverker**, eller **håndverker**, er en fagutdannet person som utøver et yrke som håndverksmester, fagarbeider eller som håndverkssvenn. Personen må ha gjennomgått læretid og ha de nødvendige, faglige og formelle kvalifikasjoner i sitt fag. I Norge må en håndverker normalt gjennomføre to års kontraktsmessig opplæring som lærling hos en håndverksmester etter to år i videregående skole. Deretter avlegges svenneprøve som gir svennebrev om prøven bestås.

Begrepene handverk og handverker har trolig kommet inn i norsk språk i middelalderen, sammen med tyske handverkere som slo seg ned i norske byer.

## Opprinnelse
Ifølge den vanlige økonomiske teorien oppstår delingene av yrker samtidig med den indre markedsutviklingen (Adam Smith). Likevel, ifølge økonomen John Hicks, var både kjøpmenn og handverkerne opprinnelig tjenere for herskerne, noe som begynte mye tidligere. Handverkere var de dominerende produsenter av varer før den industrielle revolusjon.

Håndverkerne som etter Landsloven av 1604 hadde tillatelse til å virke i landdistriktene i Norge, var skreddere, skomakere og tømrere.

## Handverkerlaug
I middelalderen var de vanligvis organisert i laug. Lauget var en forening av mesterhandverkere som var gitt frihetsbrev  av den lokale suverene myndigheten. Lauget kontrollerte alle sider av produksjonen og distribusjonen for å sikre kvalitet og å hindre konkurranse fra ytre markeder. Sammen med kjøpmennene utgjorde handverkerne det midterste lag i det sosiale hierarkiet, mellom de landeiende aristokratene og landarbeiderne.

For å bli en handverker i lauget ble en person satt under en mesterhandverker som en ubetalt lærling allerede i ung alder. Hvis lærlingen fullførte læretiden ble han så en betalt svenn. For at en svenn skulle bli en mesterhandverker måtte han lage et «mesterstykke» som målte seg med laugets standarder.

## Se også
* Svenn
* Svenneprøve
* Svennebrev
* Fagprøve
* Fagbrev
* Håndverksmester
* Mesterfag

## Referanser


## Eksterne lenker
* 
* mesterbrev.no
* Håndverktjenesteloven, fra Lovdata
Hans Bethe

**Hans Albrecht Bethe** (1906–2005) var en tysk-amerikansk fysiker som fikk nobelprisen i fysikk i 1967. Han deltok i utviklingen av atombomben i 1945 særlig gjennom Manhattanprosjektet, men ble senere kritisk til sin virksomhet og var aktiv i anti-atomvåpenarbeid sammen med Albert Einstein.

## Bakgrunn
Bethe ble født i Strassburg (Strasbourg), da i Tyskland, og gikk på gymnaset og studerte fysikk i Frankfurt am Main. Han tok doktorgraden i teoretisk fysikk ved Ludwig-Maximilians-Universität München under professor Arnold Sommerfeld i juli 1928. Han gjorde rask karrière og underviste ved universitetene i München, Frankfurt og Stuttgart allerede før han var 25.

Han tilhørte en familie av fremstående forskere. Ved den nasjonalsosialistiske maktovertakelsen i Tyskland i 1933 mistet han sin stilling ved Eberhard-Karls-Universität Tübingen fordi hans mor var jødisk. Han forlot derfor Tyskland i oktober samme år, og dro i første omgang til Storbritannia, hvor han i årene 1933 - 34 var engasjert ved universitetene i Manchester og Bristol. I 1935 dro han videre til USA.

## Ordener og utmerkelser
Bethe ble i 1984 tildelt den tyske ordenen Pour le Mérite für Wissenschaften und Künste.

### Priser (utvalg)

## Referanser


## Eksterne lenker
* 
*
Germanisme

En **germanisme** er et ord eller uttrykk som har sitt opphav i tysk. Det brukes særlig om ord som er oversatt, men ikke er i samsvar med vanlige regler for grammatikk eller orddannelse i mottagerspråket. Noen ganger refererer det til ord eller uttrykk som kommer fra et germansk språk.
## Se også
*Anglisisme
## Referanser
Anglisisme

En **anglisisme** er et ord eller uttrykk som har sitt opphav i engelsk. Det brukes særlig om ord som er oversatt, men ikke er i samsvar med vanlige regler for grammatikk, orddannelse eller uttrykksmåter i mottagerspråket. Eksempel på oversatt uttrykk er «når det kommer til …» i betydningen «når det gjelder» og «regjeringen har møtt med de andre partiene» der norsk vanligvis er uten «med». Formuleringen «å stå ut» i betydningen å skille seg ut er en anglisisme ved direkte oversettelse av engelsk «stand out». Norsk har til forskjell fra engelsk refleksivt pronomen. «Jeg kan relatere til det» mangler «meg» etter «relatere». Det refleksive eiendomspronomenet «sin/sitt/sine» finnes ikke på engelsk og skaper en tvetydighet som ikke finnes på norsk. Formuleringen «ute av spørsmål» er en anglisisme ved ordrett oversettelse av «out of the question» og «miksede følelser» er en oversettelse av «mixed feelings». Dette er en form for oversettelseslån som kan se helt norske ut, men det faste uttrykket finnes ikke på norsk fra før for eksempel «Jeg velkommer dere om bord». Formuleringen «har ikke vært for salg i Tyskland på 70 år» har overtatt uttrykket «for sale» og er feil preposisjonsbruk på norsk og burde vært «i salg». «Det kunne registreres en svak bølge av interesse fra folk i lobbyen» er preget av engelsk setningsbygging og uttrykksform.

I moderne tid har mange anglisismer fått fotfeste i norsk. «Jeg tenker at ...» er en anglisisme oppstått fra «I think...» og som tradisjonelt oversettes som «Jeg synes...». Særlig Språkrådet forsøker å motarbeide dette ved å lansere alternative ord for nye fenomener og innretninger.

Pseudoanglisismer er ord som tilsynelatende er engelske, men som enten ikke finnes i engelsk, eller har helt annen betydning. 

## Se også
* Germanisme
* Svesisme, svorsk
* Pseudoanglisisme
## Referanser


## Eksterne lenker
* På godt norsk – Avløysarord – Språkrådets avløserordliste
* Digital blakopi av Anne-Line Graedlers og Stig Johanssons ''Anglisismeordboka : engelske lånord i norsk'' (Universitetsforlaget, 1997)
Tropisk klima

**Tropisk klima** er ifølge Köppens system for klima&shy;klassifikasjon et ikke-tørt klima hvor alle tolv måneder i året har en middel&shy;temperatur som overstiger 18 ℃.

Tropisk klima deles opp i tre kategorier: tropisk regnskogklima, tropisk monsunklima og savanneklima.

Tropene er den del av jordkloden der klimaet i alminnelighet er tropisk. Det defineres som det området som ligger mellom vendekretsene med ekvator som midtlinje. Dette området omfatter alle deler av jorden der solen står i senit minst én gang hvert år.

## Se også
* Klima
** Subtropisk klima
** Temperert klima
** Arktisk klima

## Referanser
Mendoza (provins)

**Mendoza** er en provins som ligger vest i Argentina. Naboprovinser er San Juan, San Luis, La Pampa, Río Negro og Neuquén. I vest ligger Chile. Mendoza har en befolkning på  (2010) og dekker et areal på  km². Hovedstaden heter Mendoza.

Mendoza er en jordbruksprovins og er den viktigste av flere frukt- og vinprodusernede regioner i Argentina. Hvert år i februar eller mars holdes den store høstningsfestivalen *Fiesta de la Vendimia*

## Referanser


## Eksterne lenker
* 
* Mendozas avdeling for turisme og kultur (Spansk)
Misiones

**Misiones** er en provins nordøst i Argentina. Den grenser til Paraguay og Brasil. I sør grenser den til naboprovinsen Corrientes. Misiones har en befolkning på  (2010) og dekker et areal på 29&nbsp;801&nbsp;km².

De store Iguazú-fossene er provinsens største attraksjon og ligger på grensen mellom delstaten Paraná i Brasil og Misiones.

## Byer
*Posadas, provinshovedstad med om lag  innbyggere.
*Oberá, agroindustri preger byen. Om lag  innbyggere.
*Eldorado om lag  innbyggere.
*Puerto Iguazú, grenseby mot Brasil nær nasjonalparken Iguazú. Preget av turisme, om lag  innbyggere.

## Historie
Provinsen er oppkalt etter misjonsstasjonene til Jesuittene (*[[Reducciones]]*) som ble etablert i området. Av de 15 *Reducciones* som ble etablert i Argentina, lå 11 i det som nå er provinsen Misiones. 4 av disse ble satt på  UNESCOs liste over verdensarv i 1984: San Ignacio Mini, Nuestra Señora de Santa Ana, Nuestra Señora de Loreto, Santa María la Mayor.

Siden 1972 har utbyggingen av Garabi-Roncador-demningen helt sør i provinsen vært omstridt. Byggingen startet i 2011 og forventes å bli ferdigstilt i 2015, med en effekt på 2.600 MW og inntil 8,5 TWh årlig profuksjon.

## Referanser


## Eksterne lenker
* Misiones, offisiell internettside
* Turistinformasjon om Misiones
Slaget ved Torgau

**Slaget ved Torgau** ble utkjempet 3. november 1760, under syvårskrigen, på Süptitzer Höhen ved Torgau i dagens Tyskland. 

## Partene

På den ene siden var en prøyssisk armé på 50&nbsp;000 mann under Fredrik II.

På den andre var en østerriksk armé på 53&nbsp;400 mann under feltmarskalk Daun. 

## Resultat

Prøysserne seiret i slaget, og mistet selv 16&nbsp;600 menn, mens østerrikernes tap var noe lavere, 15&nbsp;700 mann og 43 kanoner.
Slaget ved Landshut

**Slaget ved Landshut** (også kalt **slaget ved Landesschut**) ble utkjempet 23. juni 1760 under syvårskrigen. 

Slaget sto mellom en prøyssisk styrke på 12&nbsp;000 mann og en østerriksk styrke på 30&nbsp;000 mann, og endte i østerriksk seier.
Louis V. Gerstner jr.

**Louis Vincent Gerstner jr.** (1942–2025) var en amerikansk forretningsmann som ledet IBM fra 1993 til 2002. Han fikk i stor grad æren for å ha snudd IBMs økonomiske situasjon. Lou Gerstner var også styreleder for Gerstner Philanthropies.

Gerstner var også administrerende direktør i RJR Nabisco, og hadde ledende stillinger i American Express og McKinsey & Company. Han var utdannet ved Chaminade High School (1959), Dartmouth College (1963), og hadde en MBA-grad fra Harvard Business School.

Han var styreleder for Broad Institute ved Massachusetts Institute of Technology og Harvard University, og var styreleder emeritus i styret for Gerstner Sloan Kettering Graduate School of Biomedical Sciences.

Gerstner var forfatter av *Who Says Elephants Can’t Dance?*, som handler om IBMs omstilling, og medforfatter av boken *Reinventing Education: Entrepreneurship in America’s Public Schools*.

## Utmerkelser
*  Honorær kommandørridder av Order of the British Empire (2001)

## Referanser
Blue Note Records

**Blue Note Records** er et plateselskap for jazz som ble grunnlagt i New York i 1939 av de tyske innvandrerne Alfred Lion og Frank Wolff. Navnet er avledet av de karakteristiske «blue notes» i jazz og blues.

## Historie
Selskapet ble grunnlagt av Lion og Wolff, som hadde flyktet fra nazistene. Begge var selværte, og ville produsere musikk de likte. Den 6. januar 1939 produserte Lion de nitten første innspillingene med boogiepianistene Albert Ammons og Meade Lux Lewis i et lydstudio i New York. Etter at skjellakk-platene ble erstattet av vinylplater, fikk musikken en bedre gjengivelse. På begynnelsen av 1950-tallet kom også LP-en på markedet og gjorde det mulig å spille inn lengre stykker enn før. Blue Note kunne dra nytte av dette.

På 50- og 60-tallet var Blue Note en jazzlabel med svært godt renommé. Det ga ut et stort antall innflytelsesrike og stilpregende jazzplater med blant annet Bud Powell, Miles Davis, John Coltrane, Ornette Coleman og Thelonious Monk. Blue Note var kjent for høyt kunstnerisk nivå og en fremragende klangkvalitet på de utgitte platene. De fleste opptakene ble utført av lydingeniøren Rudy Van Gelder i hans eget musikkstudio.

I 1965 solgte Lion og Wolff Blue Note til plateselskapet Liberty. Wolff ble i firmaet som forretningsfører til han døde i 1971. Lion hadde sluttet på grunn av dårlig helse. Etter hvert som *[[bebop]]*, stilen som firmaet hadde fokusert på, gikk av moten, ble det stille rundt firmaet helt til 1984, da musikkmanageren Bruce Lindvall tok en del nye musikere under kontrakt. En av dem var Norah Jones med albumet *Come Away With Me* som ble solgt i mer enn 18 millioner eksemplarer. Dermed ble firmaet økonomisk sikret. Med musikere som Cassandra Wilson, Joe Lovano og Greg Osby fortsatte firmaet jazztradisjonen. I 1993 gav jazz-rap gruppen Us3 ut albumet *[[Hand on the Torch]]* på Blue Note Records. Albumet var en hyllest til plateselskapet ved at det bare ble brukt sampler fra gamle Blue Note Records-opptak.

Siden 1985 er det Capitol Records som eier katalogen og navnet Blue Note.

Jazzens utvikling og karrieren til tallrike jazzmusikere som Horace Silver, Herbie Hancock, Art Blakey, Stanley Turrentine, Jimmy Smith, Wayne Shorter og andre er forbundet med navnet Blue Note. I 1997 kom den musikalske dokumentarfilmen *Blue Note &ndash; A Story of Modern Jazz*.

## Eksterne lenker
*
Temperert klima

**Temperert klima** er et klima man finner geografisk mellom de arktiske og de subtropiske områdene, mellom de midtre breddegradene (23,5° til 66,5° nord-sør for ekvator), som strekker seg mellom tropene og polarområdene på jorden. Områder med temperert klima har oftest omtrent like lang sommer som vinter, men vinterens temperatur kan variere – noen områder med temperert klima har vintre som ikke er kaldere enn mai måned i Norge.

Disse sonene har generelt bredere temperaturområder gjennom året og mer tydelige sesongmessige endringer sammenlignet med tropiske klimaer, hvor slike variasjoner ofte er små og vanligvis bare har nedbørsendringer. I varmtemperert klima vil middeltemperaturen i den kaldeste måneden ligge mellom &minus;3 og 18 ℃. Middeltemperaturen vil i den varmeste måneden ligge over 10 ℃.

Det maritime klimaet er påvirket av havet, som fører til forholdsvis små temperaturendringer gjennom året. I de tempererte sonene er vinden hovedsakelig vestlig, slik at de vestlige områdene av kontinentet stort sett har maritimt klima. Slike område omfatter vestlige Europa og vestlige deler av Nord-Amerika. I kaldtemperert klima eller *borealt* klima vil den kaldeste måneden ligge under &minus;3 ℃, mens den varmeste måneden fortsatt er varmere enn 10 ℃. Noen områder med kaldtemperert klima har ekstremt kalde vintre, spesielt er dette tilfelle i Sibir og indre deler av Canada.

Det kontinentale klimaet finn man vanligvis i indre områder med varmere somre og kaldere vintrer. Avstanden til havet er den største årsaken til dette. I Nord-Amerika fungerer fjellkjeden Rocky Mountains som en stor mur som hindrer den maritime luft fra vest å komme inn over kontinentet. I Europa har en ikke tilsvarende fjellkjeder, og den maritime lufta kan trenge lenger inn på kontinentet.

Ideen om en temperert sone ble først lagt fram av den antikke grekeren Aristoteles. Han sa at jorda var delt inn i tre forskjellige klimasoner, basert på avstanden frå ekvator. Selv om dette var ei svært enkel inndeling, var ideen i seg selv riktig.

## Se også
* Tropisk klima
* Klimasone
* Klimatologi

## Referanser


## Eksterne lenker
*
Slaget ved Hochkirch

**Slaget ved Hochkirch** ble utkjempet 14. oktober 1758, under syvårskrigen.

## Partene

På den ene siden var en prøyssisk armé på 31&nbsp;000 mann under Fredrik II av Preussen.

På den andre var en østerriksk armé på 80&nbsp;000 mann under feltmarskalk Daun.

## Slaget

Slaget ble avgjort da Daun brukte en av Fredriks klassiske slagoppstillinger mot ham. Fredriks armé var oppstilt mot øst, med høyre flanke foran landsbyen Hochkirch. Daun flyttet sine styrker i ly av mørket, og angrep den høyre flanken. Under harde kamper drev østerrikerne prøysserne nedover åsen ved landsbyen, og drev dem inn i en uordnet retrett. 

Prøysserne led nederlag, og mistet 9 000 mann mot et østerriksk tap på 8 300. Fredrik mistet det meste av sitt artilleri, men klarte å ta kontroll over retretten slik at resten av hans soldater kom seg unna. 

Hochkirch var et av Fredrik IIs tre verste nederlag, sammen med slagene ved Kunersdorf og Kolin.
Søndre Buh

**Søndre Buh** (ukrainsk: Півде́нний Буг – *Pivdennyj Buh*; russisk: Ю́жный Буг – *Juzjnyj Bug*; gammelgresk: ‛Ύπανις – *Hýpanis*) er en elv i Ukraina. Den begynner i høydedragene i Podolia i vest, omkring 145 km fra grensen mot Polen, og renner sørøstover og ned til Svartehavet. Den er 806 km lang og har et nedbørfelt på 

Ved Søndre Buh ligger byene Khmelnytskyj, Vinnytsia, Pervomajsk og Mykolajiv.

Det finnes også en annen elv ved navn Buh i Ukraina, som renner nordover og munner ut i Polen. Den kalles Vestre Buh.

## Referanser


## Eksterne lenker
*
Donald Tsang

**Donald Tsang Yam Kuen**, 曾蔭權 **Zēng Yīnquán** (født 7. oktober 1944 i Hongkong), var regjeringssjef (*Chief Executive*) i Hongkong fra 2005 til 2012.

Tsang overtok som regjeringssjef etter at Tung Chee-Hwa gikk av 12. mars 2005. Den 16. juni 2005 ble han erklært som vinner av valgene til dette embedet foretatt av det 800 representanter store valgmannskollegiet. Han var etter reglene den eneste kvalifiserte kandidat og var også den ønskede av Folkerepublikken Kina. Han hadde også vært fungerende regjeringssjef fra 12. mars til 25. mai 2005. Før dette hadde Tsang vært embedsmann i over 30 år.  

Donald Tsang er gift og har to sønner. Hans yngre bror, Tsang Yam Pui, var politikommisjonær i Hongkong inntil desember 2003. 

Tsang er også kjent som en praktiserende katolikk som går til morgenmesse hver dag, skjønt hans politiske standpunkter til tider kritiseres av kardinal Joseph Zen, Hongkongs katolske biskop.

Den 25. mars 2007 ble Tsang gjenvalgt som *Chief Executive* for en annen og siste termin, perioden 2007-2012. Ved dette valget var det for første gang flere enn én kandidat som stilte til valg. Hans motkandidat, Alan Leong, var også en praktiserende katolikk utdannet på jesuittskoler i Hongkong. Den katolske kirke uttrykte under valgkampen et ønske om at uansett hvem som ble valgt, ville de sette seg grundigere inn i katolsk sosiallære  som ville gi korrigerende impulser til sosial-, lønns- og økonomisk politikk, og at de ville engasjere seg for å gjøre valgsystemet mer demokratisk. 

Tsangs periode som regjeringssjef endte 30. june 2012. Han ble etterfulgt av Leung Chun-ying.

## Referanser


## Eksterne lenker
* 
* http://www.info.gov.hk/ce/
Władysław Reymont

**Władysław Stanisław Reymont** (1867–1925) var en forfatter fra Polen som i 1924 ble tildelt Nobelprisen i litteratur. Blant hans verker er *Chłopi* («Bøndene»), en firebinds skildring av livet på den polske landsbygden, utgitt 1904–1909. 

## Liv og virke
Faren var kirkeorganist og moren assistent for soknepresten. Barndommen framstår i Reymonts selvbiografiske tekster som svært dyster. Men så fort han kom til evne og anledning leste han, alt fra eventyrromaner av Walter Scott til klassisk polsk litteratur.

Som ung voksen forlot han hjemmet og levde i mange år et ekstremt fattig og ensomt liv da han reiste rundt i landet og arbeidet som jordbruker, skuespiller og tjenestemann ved jernbanen. Han brøt også kontakten med familien som ikke gav ham noen støtte eller forstod seg på ham. 

I 1896 fikk han sin første bok utgitt - romanen *Komedjantka* («Skuespillerinnen»).  Raymont regnes som en av Polens ledende prosaister innenfor realismen. Flere av verkene fremholder klart et samfunnskritisk standpunkt. I *Det lovede land* (1898) forteller han om byen Łódź i industrialiseringens epoke med et persongalleri av nyrike fabrikanter og utnyttede arbeidere. Reymont hørte til dikterkretsen *[[Det unge Polen|Młoda Polska]]* («Det unge Polen»).  

Hans store verk er den episke bonderomanen *Chłopi* (1904-09, «Bøndene»), som i 1924 gav ham nobelprisen i litteratur. Romansuiten er fordelt på fire bind etter de fire årstider, med skildringer av polsk landsbyliv på slutten av 1800-tallet og begynnelsen av 1900-tallet. *Chłopi* er grunnlaget for animasjonsfilmen *[[Bøndene (film)|Bøndene]]* (2023) av Dorota Kobiela og Hugh Welchman. 

## Verker
* *Komediantka* (1896)
* *Fermenty* (1897)
* *Ziemia obiecana* (1898)
* *Chłopi* (1904&ndash;1909)
* *Rok 1794* («Året 1794», 1914&ndash;1919)
** Bind 1: *Ostatni Sejm Rzeczypospolitej* 
** Bind 2: *Nil desperandum*
** Bind 3: *Insurekcja* 
* *Wampir* (1911)
* *Bunt* (1924)

## Referanser


## Eksterne lenker
* 
* 
*
Prahavåren

**Prahavåren** (tsjekkisk: *Pražské jaro*, slovakisk: *Pražská jar*) er en betegnelse på den politiske liberaliseringen som fant sted i Tsjekkoslovakia fra 5. januar 1968, da Alexander Dubček kom til makten, og frem til 21. august samme år, da militære styrker fra Sovjetunionen og andre land i Warszawapakten invaderte Tsjekkoslovakia.

Etter at Dubček kom til makten, satte han i gang en rekke tiltak som hadde som mål å gi sosialismen «et menneskelig ansikt». Dette innebar en grad av presse- og ytringsfrihet, mulighet for flere politiske partier, samt reisefrihet til de fleste av innbyggerne.

Bakgrunnen for oppmykningene i Tsjekkoslovakia var at landet var kommet inn i en økonomisk krise. Den forholdsvis liberale Dubček la, som ny førstesekretær for Det tsjekkoslovakiske kommunistpartiet, opp en plan om en gradvis overgang til markedssosialisme. Han forsikret derimot Sovjetunionen om at landet ikke ville tre ut av Warszawapakten eller tillate opposisjonspartier. Lederne i Moskva lot seg ikke berolige, og natten til 21. august ble Tsjekkoslovakia invadert av store styrker fra fire Warszawapakt-land (16 sovjetiske, tre polske, to ungarske og én bulgarsk divisjon(er)), uten at tsjekkoslovakene hadde mulighet til å sette seg til motverge. Invasjonen ble mottatt med forferdelse og fordømmelse i den vestlige verden. 

Reformlederne ble fratatt sine verv i partiet, og Tsjekkoslovakia ble et av de mest Moskva-tro diktaturene i Øst-Europa. Lederne i Kreml rettferdiggjorde invasjonen med den såkalte Brezjnev-doktrinen.

Begrepet Prahavåren ble skapt av vestlig presse, og senere tatt i bruk også i Tsjekkoslovakia. Prahavåren sammenfaller med den polske politiske krisen i 1968.

## Se også
* Warszawapaktens invasjon av Tsjekkoslovakia

## Eksterne lenker
*
Helberghytta

**Helberghytta** er en selvbetjent turisthytte tilhørende DNT Oslo og Omegn, et lokallag av Den Norske Turistforening (DNT). Helberghytta ligger i Tinn kommune i Telemark, 7–8&nbsp;km fra Gvepseborg, et par hundre meter nord for Våervatnet. Gvepseborg nås enklest med Krossobanen opp fra Rjukan. Den ble bygd i 1993, ligger ca. &nbsp;moh, og er en av DNTs selvbetjente hytter.

Helberghytta har fått sitt navn etter tungtvannsabotøren og fjellmannen Claus Helberg.

## Referanser


## Eksterne lenker
*
Queen Rocks

***Queen Rocks*** er et samlealbum av det britiske rockebandet Queen, utgitt 1997. Plata er for det meste en samling av Queens tyngste rockesanger, men har også en ny sang, «No One But You (Only the Good Die Young)». Denne sangen begynte som en sang til Brian Mays soloplate *Another World* (1998), men de bestemte seg for å spille den inn sammen som en foreløpig avslutning på Queens karriere. Den er foreløpig Queens siste studioinnspilling, og den første (og eneste) uten frontfigur og vokalist Freddie Mercury.

Plata er på en måte unik for Queen-platene, siden den med vilje ikke fulgte standarden for Queens hits-plater. Kriteriet for inklusjon på denne plata var at sangen var pur hardrock. Noen store hits er der («Hammer to Fall», «Seven Seas of Rhye»), og noen inkluderte sanger ble aldri utgitt som singler («Put Out the Fire», «Sheer Heart Attack»), men alle sangene er klassiske rockesanger som selv de mindre fans vil ønske velkommen.

Et godt antall gode låter er ikke med («Brighton Rock», «I Go Crazy», «Liar»), men *Queen Rocks* lever opp til sitt navn og er en solid samling. Kanskje en oppfølger kommer en dag, men det kan hende vil være å skyve grensa, og legge til *enda* en Hits-samling på markedet, som i Queens tilfelle inkluderer noen overlappende (men hver for seg eksellente) samlinger.

Brian May har uttrykt et ønske om å trekke tilbake mange av disse samlingene, for å få fokus tilbake til de originale platene, det er da spesielt *Platinum Collection* han ønsker å trekke tilbake. Om eller når dette skjer, vil forhåpentlig *Queen Rocks* stå sin grunn og fortsatt være tilgjengelig.

## Sporliste
#«We Will Rock You»
#«Tie Your Mother Down» (singel-versjon)
#«» (hybridalbum-/singel-versjon)
#«Seven Seas of Rhye»
#«» (ny versjon 1997)
#«Hammer to Fall»
#«Stone Cold Crazy»
#«Now I'm Here»
#«Fat Bottomed Girls» (plate-versjon)
#«Keep Yourself Alive»
#«»
#«» (plate-versjon)
#«Sheer Heart Attack»
#«I'm in Love With My Car» (hybridalbum-/singel-versjon)
#«»
#«»
#«»
#« (Only the Good Die Young)»

## Eksterne lenker
*
The Crown Jewels

***The Crown Jewels*** er en samling plater av det britiske rockebandet Queen, utgitt for å feire bandets 25-årsjublieum som var i 1998. Platene inkludert er:
**[[Queen (plate)|Queen]]*
**[[Queen II]]*
**[[Sheer Heart Attack]]*
**[[A Night at the Opera (plate)|A Night at the Opera]]*
**[[A Day at the Races (plate)|A Day at the Races]]*
**[[News of the World (plate)|News of the World]]*
**[[Jazz (plate)|Jazz]]*
**[[The Game (plate)|The Game]]*

Samlingen kommer i en lilla boks, og inkludert er platene, en reproduksjon av den berømte plakaten med nakne, syklende damer, og ny kunst og noter.

## Eksterne lenker
*
Kalhovd turisthytte

**Kalhovd turisthytte** er en DNT-hytte (normalt kalt turisthytte) som ligger i Tinn kommune i Telemark, på østsiden av Hardangervidda. Hytten eies og drives av DNT Telemark, som igjen er underlagt Den Norske Turistforening (DNT) på nasjonalt plan. Den er betjent rundt påske og i sommersesongen. Utenom sesong er den ubetjent og låst med standard DNT-nøkkel.

## Eksterne lenker
* Kalhovd turisthytte
The Complete Works

***The Complete Works*** er en samleboks med Queen-plater, utgitt i 1985. Den inneholder det britiske bandets 12 første plater, pluss en ekstra plate med låter som ikke tidligere hadde blitt utgitt. 

## Innhold
**[[Queen (plate)|Queen]]*
**[[Queen II]]*
**[[Sheer Heart Attack]]*
**[[A Night at the Opera (plate)|A Night at the Opera]]*
**[[A Day at the Races (plate)|A Day at the Races]]*
**[[News of the World (plate)|News of the World]]*
**[[Jazz (plate)|Jazz]]*
**[[Live Killers]]*
**[[The Game (plate)|The Game]]*
**[[Flash Gordon (plate)|Flash Gordon]]*
**[[Hot Space]]*
**[[The Works]]*
**Complete Vision*

## ''Complete Vision''
Sporene som var inkludert på *Complete Vision* var:
#«» (Freddie Mercury)
#«» (Roger Taylor)
#«» (Queen)
#«» (Brian May)
#«Thank God It’s Christmas» (Roger Taylor/Brian May)
#«» (Queen)
#«» (Queen)
Tunnbröd

**Tunnbröd** er et fellesnavn for svenske brødslag av flatbrød- og lefsetype. Tunnbröd blir bakt av hvetemel, rugmel og ofte også byggmel. I motsetning til norsk flatbrød inneholder det svenske tunnbrödet oftest noe gjær eller hjortetakksalt. En kjevler ut deigen tynt &mdash; enten med slett kjevle eller rutet eller ruglet kjevle. En steker tunnbrödene helst i gammeldags bakerovn, men i vår tid blir også vanlige stekeovner brukt.

Tunnbröd kan være myke som norsk lefse eller harde som flatbrød. Det blir regnet som uunnværleg til surströmming, men blir også brukt til kåldolmar. Den svenske matretten «bryta» er sundbrutte biter av tunnbröd servert i suppetallerken sammen med melk og tyttebærsyltetøy. Retten tilsvarer norsk soll.

## Variasjoner av tunnbröd

* *Blodbröd, Paltunnbröd* – tunnbröd som inneholder blod. Det er en nordlig, tradisjonell brødtype som dateres tilbake til tiden da alt gården ga ble brukt. Må ikke forveksles med de litt tykkere paltbrødskakene som forekommer i Midt-Sverige.
* *Fenka* – et hardt og litt tykkere tunnbröd som brukes i matretten med samme navn. Brødet brytes i mindre biter og kokes i buljong til det blir mykt. Fra nordlige Västerbotten.
* *Gahkkú* – seigt og tykt tunnbröd, bakt for å tas med i sekken ved flytting av rein og på fisketurer i fjellet. Tradisjonelt samisk, fra fjellområdene i Nord- og Västerbotten.
* *Halvtjockkakun* – halvtykk kake, mykt tunnbröd med sirup og fett i deigen. Lignende brød går under navn som *Bohuskaka* eller *Hönökaka*.
* *Kavelgris –* mykt tunnbröd som inneholder potet og krydder. Fra Dalarna.
* *Klådda* – Små, halvmyke kaker med sirup og fett. Fra Norrbotten.
* *Sladdkaka, glödhoppa* – tykkere tunnbröd som bakes med filmjølk og natron. Fra Ångermanland og Hälsingland.
* *Tunnbröd* – samlenavn for en rekke ulike typer tunnbröd. I nordlige Västerbotten er det navnet på et ugjæret byggtynnbrød.
* *Tuttul* – mykt brød laget av poteter. Fra Siljansbygden i Dalarna. I Gagnef og omegn baker de en variant som går under navnet *tuta*.

## Se også
* Svensk mat
* Lefse

## Referanser


## Eksterne lenker

* *[https://www.nrk.no/mat/svenske-tunnbrod-1.15656300 Svenske tunnbröd]* på nrk.no
Nanbrød

**Nan** (fra persisk نان *nān*, som betyr *brød*) er et flatt, ca. 1 cm tykt, rundt eller ovalt hvete-brød som er mye brukt i indisk mat. I motsetning til chapati inneholder nanbrød gjær; og de inneholder gjerne melk eller yoghurt, noe som gjør at de blir fyldigere og tykkere. Nanbrød blir gjerne brukt til å plukke opp mat med av den som spiser, på lignende vis som man ellers ville bruke fingrene eller en skje.

Nan er populært som tilbehør til indisk mat i vestlig kultur, særlig til matretter som curry.  Man spiser også nan i Iran, Afghanistan og hele det sentralasiatiske området. I Afghanistan kan man lage nan lenger enn én meter.

## Eksterne lenker
* Bawarchi kokebok (på engelsk)
* Roghni Nan-oppskrift (på engelsk)
Neuquén (provins)

**Neuquén** er en provins vest i Argentina. Den grenser til naboprovinsene La Pampa, Rio Negro og Mendoza samt til Chile. Neuquén ligger i nordenden av Patagonia og har 474&nbsp;155 innbyggere (2001) og dekker et areal på 94&nbsp;078&nbsp;km². Hovedstaden heter Neuquén.

## Historie
Den 27. juli 1955 fikk Neuquén-territoriet status som provins.

## Eksterne lenker
* Neuquén, offisielle sider
* Neuquén, turistinformasjon
* Offisiell internettside for byen Neuquén
Egil Gjelland

**Egil Gjelland** (født 1973) er en norsk skiskyttertrener og tidligere skiskytter. Fra 2018 er han trener for det tsjekkiske kvinnelandslaget i skiskyting. Han var fra 2014 til 2016 landslagstrener for menn elite i Norges Skiskytterforbund. Inntil 2014 var han landslagstrener for kvinner elite. Han var inntil 2010 landslagstrener for rekrutt, menn.

Egil Gjelland var med på Norges lag som vant lagøvelsen under VM i skiskyting 1998 i Hochfilzen. I Salt Lake City i 2002 vant han gull på stafetten sammen med Ole Einar Bjørndalen, Halvard Hanevold og Frode Andresen. I VM 2005 i Hochfilzen var Gjelland igjen med på å ta stafettgull, Norges første VM-gull i stafett på 38 år. Han gikk da sammen med Halvard Hanevold, Stian Eckhoff og Ole Einar Bjørndalen.

Den eneste individuelle seieren i verdenscupen tok Gjelland på jaktstarten 17. desember 2004 i Östersund.

I NM-sammenheng har Gjelland tatt to gull, tre sølv og fire bronse individuelt, samt ett gull, ett sølv og fire bronse i stafett/lag.

Egil Gjelland er gift med den tidligere skiskytteren Ann-Elen Skjelbreid.

## Verdenscupseire

## Meritter
* OL: Stafettgull i 2002, stafettsølv i 1998
* VM: Gull på lagøvelsen 1998, stafettgull i 2005, tre stafettsølv
* Verdenscupen: En seier (2004)

## Referanser


## Eksterne lenker
* 
*
Neuquén

**Neuquén** kan vise til:

*Neuquén (by) – en by i Argentina
*Neuquén (provins) – en provins i Argentina
*Neuquén (elv) – ei elv i Argentina
Sheer Heart Attack (sang)

**«Sheer Heart Attack»** er en heavy metal-sang av det britiske rockebandet Queen. Den ble først utgitt på plata *[[News of the World (plate)|News of the World]]*.

Sangen ble påbegynt i 1974 for Queens plate ved samme navn, men den ble ikke fullført da. Roger Taylor fullførte imidlertid sangen, og den ble inkludert på *News of the World*.
The Great Pretender

«**The Great Pretender**» var en populær sang av The Platters. Sangen var skrevet av Buck Ram, The Platters' manager og låtskriver. «The Great Pretender» ble nummer én i 1956. Det er ett av tre opptak fra The Platters som er brukt i filmen «American Graffiti». 

Flere artister har gjort nye opptak av den, blant annet Roy Orbison og Dolly Parton. I 1984 brukte hun den som tittelspor i et album med covers fra 1950- og '60-årene. I 1987 ble den igjen populær da Queens Freddie Mercury gjorde en cover av den. Den versjonen som antagelig var mest radikalt annerledes var Lester Bowies sytten minutter lange, improviserte versjon på albumet ved samme navn. For nordmenn er kanskje Tor Endresens versjon fra 1989 best kjent.

I 1999 ble den tatt opp i «NPR 100», National Public Radios liste over USAs viktigste musikkverk fra det 20. århundre.

Sangen brukes på en anakronistisk måte i romanen Blikktrommen av Günter Grass under en sekvens rundt Normandies strender like før D-dagen.

Tidlig i 2007 ble en spesiell versjon av sangen brukt i en ny reklamekampanje for Volkswagen Golf med Daniel Lapaine i hovedrollen. Adrian Sutton gjorde et opptak av den der tekstingen sier «The Power Of The Understatement» (underdrivelsens kraft).

Ann-Margret, Paul Shaffer, Danny B. Harvey og Adam Hamilton spilte inn sangen og ga en ut på albumet *[[Born to Be Wild (album)|Born to Be Wild]]* i 2023.

**The Great Pretender** er også navnet på et album utgitt av Freddie Mercury fra Queen.

## Norske versjoner

Arve Sigvaldsen, Eldar Vågan og Finn Evensen har skrevet norske tekster. Sigvaldsens norske tittel er «Den store drømmer». Vågans norske tittel er «Stor presenning». Evensens norske tittel er «Gjess».

## Referanser
Greatest Hits: We Will Rock You Edition

***Greatest Hits: We Will Rock You Edition*** er et samlealbum med sanger av det britiske rockebandet Queen, utgitt i USA. Den ble utgitt i 2004 for å promotere musicalen *[[We Will Rock You]]*. Den har de samme sangene som den britiske *[[Greatest Hits (Queen)|Greatest Hits]]*, men også tre ekstra sanger.

## Sporliste
Sporene på denne plata er disse:
#«Bohemian Rhapsody»
#«Another One Bites the Dust»
#«Killer Queen»
#«Fat Bottomed Girls»
#«Bicycle Race»
#«You're My Best Friend»
#«Don't Stop Me Now»
#«»
#«Crazy Little Thing Called Love»
#«Somebody to Love»
#«Now I'm Here»
#«Good Old-Fashioned Lover Boy»
#«»
#«»
#«Seven Seas of Rhye»
#«We Will Rock You»
#«We Are the Champions»
#«I'm in Love With My Car» (Original singel-miks)
#«Under Pressure» (live)
#«Tie Your Mother Down» (live)

## Se også
**[[Greatest Hits (Queen)|Greatest Hits]]*
**[[Greatest Hits II (Queen)|Greatest Hits II]]*
**[[Greatest Hits III (Queen)|Greatest Hits III]]*

## Kilder
Barcelona (sang)

**«Barcelona»** er en operasang skrevet av Queens frontfigur og vokalist Freddie Mercury, og innspilt av ham og operastjernen Montserrat Caballé 1987.  Den ble spilt under sommer-OL i Barcelona i 1992, året etter Mercurys død.

Sangen ble først utgitt på duett-plata *[[Barcelona (album)|Barcelona]]*, og har også blitt utgitt på Queens *[[Greatest Hits III (Queen)|Greatest Hits III]]*.

## Kilder
Kongsberg og Omegns Turistforening

**Kongsberg og Omegns Turistforening** (**KOT**) er en medlemsforening av Den Norske Turistforening (DNT).

Kongsberg og Omegns Turistforening driver hyttene
*Daggrøhytta i Tinn
*Eriksbu i Rollag
*Selsli i Notodden
*Sigridsbu i Notodden
*Sveinsbu i Kongsberg
*Sørmyrseter i Kongsberg
*Øvre Fjellstul i Tinn

## Eksterne lenker
* Kongsberg og Omegns Turistforening
* Kongsberg og Omegns Turistforening på Lokalhistoriewiki
Musikkvideo

**Musikkvideo** er en kortfilm ment for å representere en melodi eller sang visuelt. Musikkvideoer som ledsager låter spiller en stor rolle innen markedsføring av popmusikk. Musikkvideoer kan også sikte til langfilmer med hovedsakelig musikalsk innhold, og videoer (VHS/DVD) med konsertopptak, eller flere klipp med videoer av sanger, eller kombinasjon av disse. 

Musikkvideoer har en lang historie bak seg, og allerede på 1960-tallet laget de mest populære bandene og artistene, som for eksempel The Beatles, The Kinks, Bob Dylan, The Doors og The Rolling Stones, «reklamefilmer» som en ledsagende del av sine singelutgivelser, altså musikkvideoer som en viktig måte å oppnå PR. Fra midten av 1970-årene ble det stadig vanligere med musikkvideoer som en naturlig del av markedsføringen av artister. Imidlertid ble de virkelig vanlige tidlig i 1980-årene, og 1. august 1981 startet den amerikanske TV-kanalen MTV sine sendinger. MTV var den første TV-kanalen som kun sendte musikkvideoer, uten andre typer programmer. Den aller første musikkvideoen som ble vist på MTV var *«Video Killed the Radio Star»* av The Buggles. 

En type av musikkvideo er at artisten eller bandet som fremfører sangen opptrer, mens andre typer musikkvideoer er mer kunstneriske eller abstrakte. Ofte står handlingen i videoen gjerne i stil til låten, men også dette varierer meget og en musikkvideo kan ha nær sagt et hvilket som helst innhold. Musikkvideoer har utviklet seg til å bli nærmest en egen kunstart innen popverdenen. Musikkvideoene og deres innhold er noe som gjerne blir vist interesse i like stor grad som selve musikken, og mange artister ser det som en viktig del av sin produksjon å lage gode musikkvideoer. Musikkvideo på VHS/DVD er noe enkelte artister og band gir ut spesielt for å tilfredsstille hardcore-fans, og konsertopptak på DVD er mer og mer vanlig.

## Eksterne lenker
* Musikkvideo; fra Bibliotekarstudentens nettleksikon om litteratur og medier (pdf-fil)
Paul Day

**Paul Mario Day** (1956–2025) var originalvokalisten i det britiske heavy metal-bandet Iron Maiden fra 1975 til 1976. Senere grunnla han bandet More, som bl.a. spilte på Donington Monsters of Rock-festivalen i 1981. I perioden 1983–1984 var han vokalist i Wildfire, mens han i 1986 spilte inn et konsertalbum med The Sweet på Marquee Club i London.

## Referanser


## Eksterne lenker
*
DNT Drammen og Omegn

**DNT Drammen og Omegn** (**DNTD**) (tidligere Drammens og Oplands Turistforening (DOT), til 2014) er en medlemsforening av Den Norske Turistforening (DNT). DNTD ble stiftet i 1888 og har rundt 8&nbsp;000 medlemmer. Foreningen driver følgende hytter:
*Området Hardangervidda
**Rauhellern i Nore og Uvdal
**Mårbu i Tinn
**Ulvelilægret i Nore og Uvdal
*Området Norefjell og Eggedalsfjella
**Toveseter i Sigdal 
**Høgevarde i Krødsherad
**Dalabu i Nore og Uvdal
**Dusehesten i Nore og Uvdal
*Området Modum
**Koboltkoia i Modum
*Området Finnemarka
**Svarvestolen i Modum
**Eiksetra i Lier
**Garsjøkoia i Lier
**Goliaten i Drammen

## Referanser


## Eksterne lenker
* 
*
Sergej Tsjepikov

**Sergej Vladimirovitsj Tsjepikov** (russisk Сергей Владимирович Чепиков, født 1967 i Khabarovsk) er en russisk  politiker og tidligere idrettsutøver, mest kjent som skiskytter. Han konkurrerte under to forskjellige flagg:  Sovjetunionen, og Russland.

Sergej Tsjepikov tilhørte den absolutte verdenseliten i skiskyting fra 1988, da han 21 år gammel tok gull på stafetten og bronsemedalje på 10 km under OL i Calgary. 

17 år senere, i en alder av 38 år, tok han under VM 2005 i Hochfilzen, sølvmedalje på jaktstarten og på stafetten. Det var hans 15. mesterskapsmedalje.

Tsjepikov ble politiker etter idrettskarrieren. Han ble innvalgt i Statsdumaen for Forent Russland i kretsen Berjozovskij ved Jekaterinburg i 2016.

## Meritter
* OL
** Calgary 1988: Gull på stafetten, bronse på 10 km (for Sovjet)
** Albertville 1992: Sølv på stafetten (for Russland)
** Lillehammer 1994: Gull på 10 km, sølv på stafetten (for Russland)
** Torino 2006: Sølv på stafetten (for Russland)

* VM
** Feistritz 1989: Gull i lagkonkurransen (for Sovjet)
** Minsk/Oslo 1990: Sølv på 20 km, bronse på 10 km (for Sovjet)
** Lahtis 1991: Sølv på stafetten (for SUS)
** Borovetz 1993: Bronse på 20 km, sølv på stafetten (for Russland)
** Khanty-Mansijsk 2003: Sølv på stafetten (for Russland)
** Hochfilzen 2005: Sølv på jaktstart, sølv på stafetten (for Russland)

* Verdenscupen
** Vinner sammenlagt sesongene 1989/90 og 1990/91

## Referanser


## Eksterne lenker
* 
* 
*
Dennis Wilcock

**Dennis «Den» Wilcock** var vokalist i det britiske heavy metal-bandet Iron Maiden i perioden 1976 til 1977. Han hadde tidligere vært vokalist i Smiler, det samme bandet som grunnleggeren av Iron Maiden, Steve Harris, også hadde vært medlem av.

Wilcock var grunnen til at gitarist Dave Murray i en kort tid sluttet i Iron Maiden. Wilcock og Murray hadde en krangel etter en konsert i begynnelsen av 1977, som resulterte i at Wilcock ga Murray «en på tygga». Murray forlot bandet og begynte i barndomsvennen Adrian Smiths band Urchin.

I midten av 1977 fant imidlertid Wilcock ut at han hadde fått nok av Iron Maiden og sluttet like før en konsert. Dette førte til en lengre periode hvor Iron Maiden nesten ikke hadde medlemmer i det hele tatt, før Dave Murray m.fl. sluttet seg til bandet igjen i midten av 1978.

## Referanser


## Eksterne lenker
*
Rauhellern

**Rauhellern** er en betjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Rauhellern ligger i Nore og Uvdal kommune i Buskerud, på Hardangervidda, ved den nordlige bredden av østenden av Langesjøen.

Rauhellern ligger 1221&nbsp;moh.

## Eksterne lenker
* Rauhellern på ut.no
Høgevarde (turisthytte)

:*Se også [[Høgevard]].*

**Høgevarde** er ei ubetjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Høgevarde ligger i Krødsherad kommune i Buskerud, på Norefjell, ca. 100 meter fra sørenden av Høgevardtjenn på sørvestsiden av toppen Høgevard. Hytta har kafé i høysesongene (væravhengig). Høgevarde ligger ca. 1459&nbsp;moh.

Nye Høgevarde er ei ny ubetjent hytte med 7 soverom og 26 sengeplasser i første etasje og ca. 25 soveplasser på hemsen. Den ligger 40 meter fra den gamle hytta. Åpningsdatoen for den nye hytta var 26. mars 2017.

## Eksterne lenker
* DNT Drammen og Omegns side Våre hytter i fjellet